galenus.de-anatomicis-administrationibus-libri-ix 6.1
Ἐπειδὴ κατὰ τὴν αὐτὴν τάξιν ἔδοξεν ἄμεινον εἶναι ποιήσασθαι τὴν πραγματείαν τήνδε τῇ περὶ χρείας μορίων , ἐν ἐκείνῃ δὲ μετὰ τὸν περὶ κώλων λόγον ὁ περὶ τῶν τῆς τροφῆς ὀργάνων ἐστὶν , ἀκόλουθον ἂν εἴη καὶ νῦν ἐπὶ τοῦτον ἔρχεσθαι . χερσὶ μὲν οὖν καὶ σκέλεσιν ὁμοιότατος ἀνθρώπῳ πίθηκος , ᾧ μήτε πρόσωπόν ἐστι πρόμηκες , μήθ’ οἱ κυνόδοντες μεγάλοι , ( καὶ γὰρ συναύξεται ταῦτα ἀλλήλοις καὶ συμμειοῦται , ) καθάπερ ἥ τ’ ὀρθὴ βάδισις , καὶ τοῦ δρόμου τὸ τάχος , καὶ ὁ μέγας δάκτυλος ἐν τῇ χερὶ , καὶ ὁ κροταφίτης μῦς , καὶ τῶν τριχῶν ἡ κατὰ σκληρότητα καὶ μαλακότητα καὶ μῆκος καὶ βραχύτητα διαφορά . καίτοι τούτων , ὧν εἶπον , ἓν ὁτιοῦν θεασαμένῳ γιγνώσκειν ὑπάρξει καὶ περὶ τῶν ἄλλων · ἀεὶ γὰρ ἀλλήλοις ἅπαντα ταῦτα συναυξάνεται . ἐάν ποτε τρέχοντα θεάσῃ πίθηκον ὀρθὸν ὠκέως , ἐξ ἀπόπτου γίνωσκε τοῦτον ὅμοιον ὑπάρχειν ἀνθρώπῳ · καὶ δύνασαι προειπεῖν , ἐπ’ αὐτοῦ πάνθ’ ὑπάρχειν , ἃ μικρῷ πρόσθεν εἶπον , πρόσωπον στρογγύλον , κυνόδοντας μικροὺς , τὸν δάκτυλον τὸν μέγαν ἐν τῇ χειρὶ , μὴ πάνυ μικρὸν , ὡς ἐπὶ τῶν ἄλλων πιθήκων ἀνάλογον · πάλιν δὲ τοὺς ἐν τῷ ποδὶ δακτύλους μικροτέρους , ἢ τοὺς ἐν τοῖς ἄλλοις πιθήκοις , τοὺς κροταφίτας μῦς μικροὺς , ὥσπερ γε καὶ τοὺς ἐκ τοῦ μηροῦ καθήκοντας εἰς τὴν κνήμην οὐκ ἐπὶ πολὺ προερχομένους , τό τ’ ὀστοῦν τοῦ κόκκυγος ὀνομαζομένου σμικρὸν , ἥκιστά τε λάσιον εἶναι τὸν πίθηκον τοῦτον , καὶ τὰς τρίχας ἔχειν μὴ πάνυ σκληρὰς ἢ προμήκεις . οὕτω δ’ , ἄν τι τῶν εἰρημένων ἐναντίως ἔχῃ , καὶ τἄλλα ἐναντίως ἕξει . τινὲς γοῦν αὐτῶν ἐγγυτάτω τὴν ἰδέαν εἰσὶ τοῖς κυνοκεφάλοις ἄχρι τοῦ καὶ τὸν κόκκυγα μακρὸν ἔχειν , καί τινες ἄχρι τῆς οὐρᾶς . οὗτοι καὶ λασιώτατοι τῶν πιθήκων εἰσὶ , καὶ τὰς τρίχας ἔχουσι σκληρὰς καὶ ὀρθὰς , καὶ τὸ βλέμμα θρασύ · τῷ δ’ ἀκριβεῖ πιθήκῳ καὶ τοῦτο δειλόν ἐστιν . ὅ γε μὴν κροταφίτης μῦς ἐπιπλεῖστον μὲν ἀνατείνεται τοῖς ἀκριβέσι πιθήκοις , αὐτόθι δέ που παύεται περὶ τὴν στεφανιαίαν ῥαφὴν τοῖς ἀκριβέσιν , ὥσπερ τοῖς ἀνθρώποις . οὕτω δὲ καὶ οἱ ὀδόντες μεγάλοι μὲν ἅπαντες , ἐπιφανέστεροι δ’ οἱ κυνόδοντες , ἅσπερ γε καὶ ἡ γένυς μακρὰ , καὶ πάνυ μικρὸς ὁ ἐν τῇ χειρὶ δάκτυλος ἅπασι τοῖς κυνοκεφαλοειδέσι πιθήκοις ἐστίν . οἱ τοιοῦτοι καὶ τοὺς εἰς τὴν κνήμην ἐκ τοῦ μηροῦ καθήκοντας μῦς ἐπὶ πλεῖστον ἔχουσι ἐκτεινομένους , καὶ διὰ τοῦτο συνδεδεμένην , ὡς ἂν εἴποι τις , ὅλην τὴν ἰγνύαν , διόπερ οὐκ ἀκριβῶς ἐκτείνειν δύνανται τὰ σκέλη , διόπερ αὖ πάλιν οὐδ’ ἵστασθαι καλῶς . ὅτῳ δ’ οὐχ ὑπάρχει ζώῳ καλῶς ὀρθῶς στῆναι , πῶς ἂν ἢ βαδίσειεν ὀρθὸν , ἢ δράμοι ταχέως ; οὐκοῦν οὐδὲ τὸν μέγαν ἐν τῷ ποδὶ δάκτυλον ἔχουσι μέγαν , ὡς ἄνθρωποι , οὐδὲ τοὺς ἄλλους μικρούς · ἀλλὰ πάντες μὲν αὐτοῖς εἰσι μεγάλοι , μικρότερος δὲ τῶν ἄλλων , ὃν ἄνθρωπος ἔχει μέγιστον . ἀρχὴ δέ τις οὐρᾶς ἐστιν ἐν αὐτοῖς , καὶ τὸ σύμπαν σῶμα κυνοκεφάλοις ἐοίκασιν οἱ τοιοῦτοι πίθηκοι . ὥσπερ οὖν ἄμεινόν ἐστιν ἀνατέμνειν τὰ κῶλα τῶν ὁμοιοτάτων ἀνθρώπῳ πιθήκων , ὅταν ἐπὶ παραδείγματος ἐθέλῃς γυμνάζειν σεαυτὸν , οὕτως ἄμεινον , ὅταν ἀπορῇς τοιούτου πιθήκου , καὶ τῶν ἀνομοίων τινὰ λαμβάνειν , ὥσπερ κᾂν ὅλως ἀπορῇς πιθήκου , κυνοκέφαλον , ἢ σάτυρον , ἢ λύγκα , συνελόντι δ’ εἰπεῖν , ἐκεῖνα τῶν ζώων , οἷς ἔσχισται τὸ πέρας τῶν κώλων εἰς δακτύλους πέντε . τοῖς δὲ αὐτοῖς τούτοις καὶ κλεῖς ἐστι , καὶ στέρνον ἥκιστ’ ὀξὺ , καὶ διὰ τοῦτο ἐπὶ τῶν δυοῖν βαδίζει σκελῶν , ὥσπερ ἄνθρωπος χωλεύων . μετά γε μὴν τὰ τοιαῦτα ζῶα καὶ ἡ ἄρκτος ἐστὶ , καὶ ὁ λέων , καὶ ὅλως τὰ καρχαρόδοντα καλούμενα . καὶ εἰ μὴ μικρὸν ἦν τὸ τῶν ἑρπόντων γένος , οἷον ἰκτίδες , καὶ γαλαῖ , καὶ μύες , ἦν ἂν καὶ τούτων τὰ κῶλα χρήσιμα πρὸς τὴν ἐν ταῖς ἀνατομαῖς γυμνασίαν · ἅπαντα γὰρ ταῦτα τέτταρας ἔχει δακτύλους ἀπολωλεκότα τὸν μέγαν , ὅτι μή τισιν αὐτῶν οἷον ὑπογραφή τίς ἐστι κατά γε τὴν ῥίζαν , ἀλλ’ οὐδὲ ταύτην ἀπὸ τοῦ λιχανοῦ πολὺ κεχωρισμένην , ὡς ἐπ’ ἀνθρώπου , θεάσῃ . προγεγυμνασμένος γε μὴν ἐν πιθήκῳ καὶ ταῦτ’ ἀνατέμνειν δυνήσῃ . τά τε γὰρ ἄλλα καὶ ὁ πλατὺς τῷ τῆς χειρὸς ἔνδον ὑποφυόμενος τένων καὶ τούτοις τοῖς ζώοις , ὥσπερ γε καὶ οἱ τοὺς δακτύλους κινοῦντες μύες · οὕτως δὲ καὶ οἱ τὸν καρπόν τε καὶ τὴν κερκίδα . τοὺς δὲ τὸν μέγαν δάκτυλον κινοῦντας μῦς τε καὶ τένοντας εὔδηλον ὡς οὐκ ἔχει ταῦτα τὰ ζῶα . συνελόντι δὲ εἰπεῖν , ἔκ τε τῶν ἐνεργειῶν , ὧν ἐνεργεῖ , καὶ τῆς ἰδέας τῶν μορίων , ἣν ἔχον ἔξωθεν φαίνεται τῶν ζώων ἕκαστον , ὑπαγορεύσει σοί τι καὶ περὶ τῆς ἐν αὐτῷ κατασκευῆς . τὰ γὰρ ὡσαύτως ἐνεργοῦντα μόρια καὶ τὴν ἔξωθεν ἰδέαν ἔχοντα τὴν αὐτὴν ἀνάγκη πᾶσα καὶ τὴν ἐν τῷ βάθει κατασκευὴν ἔχειν τὴν αὐτήν . οὕτως δὲ καὶ ﻿ τοῖς ὁμοίως ἐνεργοῦσιν ὁμοίαν τε τὴν ἐκτὸς ἔχουσιν ἰδέαν ὁμοία καὶ ἡ ἐν τῷ βάθει μορίων ἐστὶν ἅπασα φύσις . ἑκάστῳ γάρ τοι τῶν ζώων ἡ φύσις τὸ σῶμα παρεσκεύασεν ἐπιτήδειον ταῖς κατὰ τὴν ψυχὴν ὁρμαῖς · καὶ διὰ τοῦθ’ ἅμα τῷ γεννηθῆναι πάντα χρῆται τοῖς μορίοις , ὥσπερ δεδιδαγμένα . μύρμηκας μὲν οὖν καὶ κώνωπας καὶ ψύλλους , ὅσα τ’ ἄλλα τῶν ζώων σμικρὰ , τὴν ἀρχὴν οὐδ’ ἐπεχείρησά ποτ’ ἀνατέμνειν · ὅσα δ’ ἕρπει ζῶα , καθάπερ γαλαῖ τε καὶ μύες , ὅσα τ’ εἰλυσπᾶται , καθάπερ ὁ ὄφις , ὀρνίθων τε γένη πολλὰ καὶ ἰχθύων , πολλάκις ἀνέτεμον , ἕνεκα τοῦ πεισθῆναι βεβαίως , ἕνα τὸν νοῦν εἶναι τὸν διαπλάττοντα ταῦτα , καὶ ὡς τῷ ἤθει τοῦ ζώου τὸ σῶμά ἐστιν οἰκεῖον ἐν πᾶσιν . ἐκ γὰρ τῆς γε τοιαύτης γνώσεως ἔσται σοι προγνῶναι θεασαμένῳ τι ζῶον , ὃ μήπως πρόσθεν εἶδες , ὁποίαν τινὰ τὴν ὑπὸ τῷ δέρματι κατασκευὴν ἔχει · καὶ πολλάκις ἐγὼ τοῦτ’ ἐπεδειξάμην οὐκ ἄλλοθεν , ὡς ἔφην , οὔτ’ ἐμοὶ περιγενόμενον , οὔτ’ ἄλλοθέν ποθεν ὑπάρξαν , ἢ ἐκ τοῦ πεισθῆναι βεβαίως , οἰκείαν ἑκάστῳ ζώῳ τὴν τοῦ σώματος εἶναι κατασκευὴν τοῖς τῆς ψυχῆς ἤθεσί τε καὶ δυνάμεσιν . οὐδὲν οὖν ἐστι θαυμαστὸν , ἐκ τῆς ἔξωθεν ἰδέας ἐναργῶς ὀφθείσης προγνῶναι τὴν ἔνδον παρασκευὴν ἑκάστου τῶν ζώων · ἔτι δὲ μᾶλλον , ἐὰν ἐνεργοῦν ἴδῃς αὐτὸ , καθάπερ ἀρτίως εἶπον ἐπὶ τῶν βαδιζόντων ὀρθῶς . καὶ μὲν δὴ κᾂν φωνοῦντος ἀκούσῃς ζώου , δυνήσῃ τι τεκμῄρασθαι περὶ τῶν φωνητικῶν ὀργάνων , οὐκ ἐκ τοῦ μεγέθους τῆς φωνῆς μόνον , ἀλλὰ καὶ τῆς ἄλλης ἰδέας . εἰρήσεται δέ μοι περὶ τοῦδε σαφέστερον , ὅταν ἐπὶ τὴν τῶν φωνητικῶν ὀργάνων ἀνατομὴν ἀφίκωμαι . νυνὶ δὲ καὶ τοῦτο περὶ τῶν κώλων ἐπιπλεῖον διῆλθον , ὅτι τὴν κατασκευὴν αὐτῶν ἐν τοῖς πρώτοις τῆσδε τῆς πραγματείας ὑπομνήμασιν ἐξηγησάμην . ἐλπίσας οὖν ἀκολουθήσειν τῷ λόγῳ τοὺς προγεγυμνασμένους ἐν αὐτοῖς , ὡς ἐπὶ παραδείγματος αὐτῶν διῆλθον ὑπέρ τῆς τῶν ἄλλων ζώων ὁμοιότητός τε καὶ ταὐτότητος , ἣν ἔκ τε τῶν ἐνεργειῶν ἔνεστί σοι σκοπεῖσθαι καὶ τῆς μορφῆς τοῦ ζώου συμπάσης καὶ κατὰ τὰ μόρια . δάκτυλος γὰρ , ὅπου ποτ’ ἂν ᾖ , τὴν αὐτὴν ἔχει κατασκευὴν , ᾗ δάκτυλός ἐστιν . οὕτω δὲ καὶ εἰ τοιόσδε τις ὁ δάκτυλος εἴη , τὴν τοιαύτην ἔχει κατασκευὴν ἀεὶ τῷ τοιῷδε δακτύλῳ . κατὰ δὲ τὸν αὐτὸν τρόπον καὶ πῆχυς , καὶ κερκὶς , καὶ ἕκαστον τῶν ἄλλων . ᾗ μὲν γὰρ κερκὶς ἢ πῆχύς ἐστιν , ἀεὶ τὴν αὐτὴν ἔχει κατασκευήν · ᾗ δὲ τοιάδε τις κερκὶς ἢ τοιόσδε τις πῆχυς , ὁμοίαν μὲν ἐν τοῖς ὁμοίοις , ἀνάλογον δ’ ἐν τοῖς ἀνομοίοις . ὅστις μὲν οὖν ἐγυμνάσατο λογικῶς ἅμα τῷ καὶ πεφυκέναι καλῶς , εὑρίσκει ῥᾳδίως τό τε ταὐτὸν ἐν ἑκάστοις τῶν ὄντων καὶ τὸ μὴ ταὐτόν . ὁ δὲ μήτε εὖ πεφυκώς μήτε γεγυμνασμένος τάχ’ ἂν καὶ οὗτος ὑπὸ τοῦ πλήθους τῶν ἀνατεμνομένων ζώων ἐπαχθείη ποτὲ πρὸς τὸ κᾂν ἀμυδρῶς γοῦν ἐννοῆσαι , τὸ μὲν ταὐτὸν , οὐ κατὰ συμβεβηκὸς , οὐδὲ ὡς ἔτυχεν , ἀλλὰ κατὰ τὴν οἰκείαν οὐσίαν ὑπάρχειν ἑκάστῳ τῶν εἰδῶν , τὸ δ’ οὐ ταὐτὸν ἀπό τινων συμβεβηκότων τοῖς κατὰ μέρος , ἅπερ ἀτόμους οὐσίας ὀνομάζομεν . ὅπου γὰρ ἂν ἴδῃς κῶλον οὐ μόνον ἐκτεινόμενον καὶ καμπτόμενον , ἀλλὰ καὶ πρὸς τὰ πλάγια περιφερόμενον , ἐξ ἀνάγκης ἐκείνῳ τῷ κώλῳ δύο γένη μυῶν ἐστιν , ἄλλοι μὲν ἐκτάσεώς τε καὶ κάμψεως , ἄλλοι δὲ τῆς ἐφ’ ἑκάτερα φορᾶς αἴτιοι . προσεπισκεψάμενος οὖν , εἴθ’ ἕν ἐστιν ὀστοῦν κατὰ τὸ κῶλον , ὡς ἐπὶ βραχίονος , εἴτε δύο , καθάπερ ἐπὶ πήχεώς τε καὶ κερκίδος , ἓν μὲν εὑρὼν ὀστοῦν , ἐπ’ ἐκείνου ζήτει τοὺς εὐθεῖς τε καὶ λοξοὺς μῦς · δυοῖν δ’ ὄντων , ὡς ἐπὶ πήχεώς τε καὶ κερκίδος , ἴσθι μὲν εὐθέως ἤδη τὸ μὲν ἕτερον αὐτοῖν ἔκτασίν τε καὶ καμπὴν ἐργαζόμενον τοῦ κώλου , τὸ δ’ ἕτερον ἑκατέρωσε περιάγον · ἴσθι δ’ , ὡς καὶ τῶν κινούντων αὐτὰ μυῶν λοξότεροι μέν εἰσι κατὰ τὴν θέσιν οἱ κατὰ τὰς λοξὰς κινήσεις κινοῦντες , εὐθύτεροι δ’ οἱ τὰς εὐθείας . ἀλλὰ τοῦτο μὲν ὑπάρχει τοῖς κώλοις ἅπασι κοινὸν , ὅσα περ ἔχει τὰς αὐτὰς κινήσεις . τὸ δὲ μέγεθος τῶν μυῶν καὶ τὸ σχῆμα καὶ ἡ θέσις ὁμοία μὲν ἐν τοῖς ὁμοίοις κατὰ τὴν μορφὴν κώλοις , ἀνομοία δ’ ἐν τοῖς ἀνομοίοις . οὕτω δὲ καὶ κατὰ τοὺς δακτύλους , εἰ καὶ μικρότερον εἴη τὸ ἀνατεμνόμενον ζῶον , οἷοί περ οἱ ἕρποντες οὗτοι μύες , ἀναγκαῖον αὐτῷ τούς τε κάμπτοντας εἶναι καὶ τοὺς ἐκτείνοντας τένοντας ἕκαστον τῶν δακτύλων , ὡς ἐν ἀνθρώπῳ . εἰ δὲ καὶ πρὸς τὰ πλάγια μέρη θεάσαιο κινουμένους τοὺς δακτύλους , ἀνάγκη πᾶσα καὶ τὰς κατ’ αὐτὰ κινήσεις ἀνάλογον ἔχειν ἐκείνῳ τῷ ζώῳ τοῖς ἀνθρώποις , ὥστε τὴν μὲν ὡς ἐπὶ τὸν μικρὸν δάκτυλον ἑκάστου φορὰν ὑπὸ τῶν ἔξωθεν ἐπικειμένων τῷ κώλῳ τενόντων τε καὶ μυῶν γίγνεσθαι , τὴν δ’ ὡς ἐπὶ τὸν μέγαν ὑπὸ τῶν ἔνδον . αὐτὸν δὲ τὸν μέγαν ὥσπερ οὖν καὶ τὸν μικρὸν , ἐπιπλεῖστον ἀπαγόμενον ἁπάντων τῶν ἄλλων εὑρήσεις ἐπὶ τῶν τοιούτων ζώων ὑπὸ μυῶν ὁμοίαν ἐχόντων θέσιν τῇ κατὰ τοὺς ἀνθρώπους · ὥστε σοι καὶ τὴν ἀνατομὴν αὐτῶν ῥᾳδίαν γίγνεσθαι , καθάπερ οὖν καὶ πολλάκις ἔμπροσθεν ἐχειρούργησας ἀμφ’ αὐτούς . ταυτὶ μὲν οὖν , εἴπερ ὅλως μέμνησαι τῶν εἰρημένων ἐν τῷ πρώτῳ γράμματι περὶ χειρὸς , ἑτοίμως τ’ ἔμαθες τῶν ἄρτι ῥηθέντων ἀκούσας , ἑτοίμως τε ἐπὶ τῶν ζώων εὑρήσεις .
Lemmas: ἐπειδή κατά ὁ αὐτός τάξις δοκέω ἀγαθός εἰμί ποιέω ὁ πραγματεία ὅδε ὁ περί χρεία μόριον , ἐν ἐκεῖνος δέ μετά ὁ περί κῶλον λόγος ὁ περί ὁ ὁ τροφή ὄργανον εἰμί , ἀκόλουθος ἄν εἰμί καί νῦν ἐπί οὗτος ἔρχομαι . χείρ μέν οὖν καί σκέλος ὅμοιος ἄνθρωπος πίθηκος , ὅς μήτε πρόσωπον εἰμί προμήκης , μήτε ὁ κυνόδους μέγας , ( καί γάρ συναυξάνω οὗτος ἀλλήλων καί συμμειόομαι , ) καθά ὁ τε ὀρθός βάδισις , καί ὁ δρόμος ὁ τάχος , καί ὁ μέγας δάκτυλος ἐν ὁ χείρ , καί ὁ κροταφίτης μῦς , καί ὁ θρίξ ὁ κατά σκληρότης καί μαλακότης καί μῆκος καί βραχύτης διαφορά . καίτοι οὗτος , ὅς λέγω , εἷς ὁστισοῦν θεάομαι γιγνώσκω ὑπάρχω καί περί ὁ ἄλλος · ἀεί γάρ ἀλλήλων ἅπας οὗτος συναυξάνω . ἐάν ποτέ τρέχω θεάομαι πίθηκος ὀρθός ὠκύς , ἐκ ἄποπτος γιγνώσκω οὗτος ὅμοιος ὑπάρχω ἄνθρωπος · καί δύναμαι προλέγω , ἐπί αὐτός πᾶς ὑπάρχω , ὅς μικρός πρόσθεν λέγω , πρόσωπον στρογγύλος , κυνόδους μικρός , ὁ δάκτυλος ὁ μέγας ἐν ὁ χείρ , μή πάνυ μικρός , ὡς ἐπί ὁ ἄλλος πίθηκος ἀνάλογος · πάλιν δέ ὁ ἐν ὁ πούς δάκτυλος μικρός , ἤ ὁ ἐν ὁ ἄλλος πίθηκος , ὁ κροταφίτης μῦς μικρός , ὥσπερ γε καί ὁ ἐκ ὁ μηρός καθήκω εἰς ὁ κνήμη οὐ ἐπί πολύς προέρχομαι , ὁ τε ὀστέον ὁ κόκκυξ ὀνομάζω μικρός , ἦκα τε λάσιος εἰμί ὁ πίθηκος οὗτος , καί ὁ θρίξ ἔχω μή πάνυ σκληρός ἤ προμήκης . οὕτως δέ , ἐάν τις ὁ λέγω ἐναντίος ἔχω , καί ἄλλος ἐναντίος ἔχω . τις γοῦν αὐτός ἐγγύς ὁ ἰδέα εἰμί ὁ κυνοκέφαλος ἄχρι ὁ καί ὁ κόκκυξ μακρός ἔχω , καί τις ἄχρι ὁ οὐρά . οὗτος καί λάσιος ὁ πίθηκος εἰμί , καί ὁ θρίξ ἔχω σκληρός καί ὀρθός , καί ὁ βλέμμα θρασύς · ὁ δέ ἀκριβής πίθηκος καί οὗτος δειλός εἰμί . ὁ γε μήν κροταφίτης μῦς ἐπιπλεῖστον μέν ἀνατείνω ὁ ἀκριβής πίθηκος , αὐτόθι δέ που παύω περί ὁ στεφανιαῖος ῥαφή ὁ ἀκριβής , ὥσπερ ὁ ἄνθρωπος . οὕτως δέ καί ὁ ὀδούς μέγας μέν ἅπας , ἐπιφανής δέ ὁ κυνόδους , ὅς γε καί ὁ γένυς μακρός , καί πάνυ μικρός ὁ ἐν ὁ χείρ δάκτυλος ἅπας ὁ κυνοκεφαλοειδής πίθηκος εἰμί . ὁ τοιοῦτος καί ὁ εἰς ὁ κνήμη ἐκ ὁ μηρός καθήκω μῦς ἐπί πολύς ἔχω ἐκτείνω , καί διά οὗτος συνδέω , ὡς ἄν λέγω τις , ὅλος ὁ ἰγνύα , διόπερ οὐ ἀκριβής ἐκτείνω δύναμαι ὁ σκέλος , διόπερ αὖ πάλιν οὐδέ ἵστημι καλός . ὅστις δέ οὐ ὑπάρχω ζῷον καλός ὀρθός ἵστημι , πῶς ἄν ἤ βαδίζω ὀρθός , ἤ τρέχω ταχύς ; οὐκοῦν οὐδέ ὁ μέγας ἐν ὁ πούς δάκτυλος ἔχω μέγας , ὡς ἄνθρωπος , οὐδέ ὁ ἄλλος μικρός · ἀλλά πᾶς μέν αὐτός εἰμί μέγας , μικρός δέ ὁ ἄλλος , ὅς ἄνθρωπος ἔχω μέγας . ἀρχή δέ τις οὐρά εἰμί ἐν αὐτός , καί ὁ σύμπας σῶμα κυνοκέφαλος ἔοικα ὁ τοιοῦτος πίθηκος . ὥσπερ οὖν ἀγαθός εἰμί ἀνατέμνω ὁ κῶλον ὁ ὅμοιος ἄνθρωπος πίθηκος , ὅταν ἐπί παράδειγμα ἐθέλω γυμνάζω σεαυτοῦ , οὕτως ἀγαθός , ὅταν ἀφοράω τοιοῦτος πίθηκος , καί ὁ ἀνόμοιος τις λαμβάνω , ὥσπερ ἔͅν ὅλος ἀφοράω πίθηκος , κυνοκέφαλος , ἤ σάτυρος , ἤ λύγξ , συναιρέω δέ λέγω , ἐκεῖνος ὁ ζῷον , ὅς σχίζω ὁ πέρας ὁ κῶλον εἰς δάκτυλος πέντε . ὁ δέ αὐτός οὗτος καί κλείς εἰμί , καί στέρνον ἦκα ὀξύς , καί διά οὗτος ἐπί ὁ δύο βαδίζω σκέλος , ὥσπερ ἄνθρωπος χωλεύω . μετά γε μήν ὁ τοιοῦτος ζῷον καί ὁ ἄρκτος εἰμί , καί ὁ λέων , καί ὅλος ὁ καρχαρόδους καλέω . καί εἰ μή μικρός εἰμί ὁ ὁ ἕρπω γένος , οἷος ἰκτίς , καί γαλέη , καί μῦς , εἰμί ἄν καί οὗτος ὁ κῶλον χρήσιμος πρός ὁ ἐν ὁ ἀνατομή γυμνασία · ἅπας γάρ οὗτος τέσσαρες ἔχω δάκτυλος ἀπόλλυμι ὁ μέγας , ὅτι μή τις αὐτός οἷος ὑπογραφή τις εἰμί κατά γε ὁ ῥίζα , ἀλλά οὐδέ οὗτος ἀπό ὁ λιχανός πολύς χωρίζω , ὡς ἐπί ἄνθρωπος , θεάομαι . προγυμνάζω γε μήν ἐν πίθηκος καί οὗτος ἀνατέμνω δύναμαι . ὁ τε γάρ ἄλλος καί ὁ πλατύς ὁ ὁ χείρ ἔνδον ὑποφύω τένων καί οὗτος ὁ ζῷον , ὥσπερ γε καί ὁ ὁ δάκτυλος κινέω μῦς · οὕτως δέ καί ὁ ὁ καρπός τε καί ὁ κερκίς . ὁ δέ ὁ μέγας δάκτυλος κινέω μῦς τε καί τένων εὔδηλος ὡς οὐ ἔχω οὗτος ὁ ζῷον . συναιρέω δέ λέγω , ἐκ τε ὁ ἐνέργεια , ὅς ἐνεργέω , καί ὁ ἰδέα ὁ μόριον , ὅς ἔχω ἔξωθεν φαίνω ὁ ζῷον ἕκαστος , ὑπαγορεύω σύ τις καί περί ὁ ἐν αὐτός κατασκευή . ὁ γάρ ὡσαύτως ἐνεργέω μόριον καί ὁ ἔξωθεν ἰδέα ἔχω ὁ αὐτός ἀνάγκη πᾶς καί ὁ ἐν ὁ βάθος κατασκευή ἔχω ὁ αὐτός . οὕτως δέ καί ﻿ ὁ ὅμοιος ἐνεργέω ὅμοιος τε ὁ ἐκτός ἔχω ἰδέα ὅμοιος καί ὁ ἐν ὁ βάθος μόριον εἰμί ἅπας φύσις . ἕκαστος γάρ τοι ὁ ζῷον ὁ φύσις ὁ σῶμα παρασκευάζω ἐπιτήδειος ὁ κατά ὁ ψυχή ὁρμή · καί διά οὗτος ἅμα ὁ γεννάω πᾶς χράω ὁ μόριον , ὥσπερ διδάσκω . μύρμηξ μέν οὖν καί κώνωψ καί ψύλλος , ὅσος τε ἄλλος ὁ ζῷον μικρός , ὁ ἀρχή οὐδέ ἐπιχειρέω ποτέ ἀνατέμνω · ὅσος δέ ἕρπω ζῷον , καθά γαλέη τε καί μῦς , ὅσος τε εἰλυσπάομαι , καθά ὁ ὄφις , ὄρνις τε γένος πολύς καί ἰχθῦς , πολλάκις ἀνατέμνω , ἕνεκα ὁ πείθω βέβαιος , εἷς ὁ νόος εἰμί ὁ διαπλήσσω οὗτος , καί ὡς ὁ ἦθος ὁ ζῷον ὁ σῶμα εἰμί οἰκεῖος ἐν πᾶς . ἐκ γάρ ὁ γε τοιοῦτος γνῶσις εἰμί σύ προγιγνώσκω θεάομαι τις ζῷον , ὅς μήπως πρόσθεν ὁράω , ὁποῖος τις ὁ ὑπό ὁ δέρμα κατασκευή ἔχω · καί πολλάκις ἐγώ οὗτος ἐπιδείκνυμι οὐ ἄλλοθεν , ὡς φημί , οὔτε ἐγώ περιγίγνομαι , οὔτε ἄλλοθεν ποθεν ὑπάρχω , ἤ ἐκ ὁ πείθω βέβαιος , οἰκεῖος ἕκαστος ζῷον ὁ ὁ σῶμα εἰμί κατασκευή ὁ ὁ ψυχή ἦθος τε καί δύναμις . οὐδείς οὖν εἰμί θαυμαστός , ἐκ ὁ ἔξωθεν ἰδέα ἐναργής ὁράω προγιγνώσκω ὁ ἔνδον παρασκευή ἕκαστος ὁ ζῷον · ἔτι δέ μάλα , ἐάν ἐνεργέω ὁράω αὐτός , καθά ἄρτιος λέγω ἐπί ὁ βαδίζω ὀρθός . καί μέν δή ἔͅν φωνέω ἀκούω ζῷον , δύναμαι τις τκμῄγρομαι περί ὁ φωνητικός ὄργανον , οὐ ἐκ ὁ μέγεθος ὁ φωνή μόνος , ἀλλά καί ὁ ἄλλος ἰδέα . λέγω δέ ἐγώ περί ὅδε σαφής , ὅταν ἐπί ὁ ὁ φωνητικός ὄργανον ἀνατομή ἀφικνέομαι . νυνί δέ καί οὗτος περί ὁ κῶλον ἐπιπλέω διέρχομαι , ὅτι ὁ κατασκευή αὐτός ἐν ὁ πρῶτος ὅδε ὁ πραγματεία ὑπόμνημα ἐξηγέομαι . ἐλπίζω οὖν ἀκολουθέω ὁ λόγος ὁ προγυμνάζω ἐν αὐτός , ὡς ἐπί παράδειγμα αὐτός διέρχομαι ὑπέρ ὁ ὁ ἄλλος ζῷον ὁμοιότης τε καί ταὐτότης , ὅς ἐκ τε ὁ ἐνέργεια ἔνειμι σύ σκοπέω καί ὁ μορφή ὁ ζῷον σύμπας καί κατά ὁ μόριον . δάκτυλος γάρ , ὅπου ποτέ ἄν εἰμί , ὁ αὐτός ἔχω κατασκευή , ὅς δάκτυλος εἰμί . οὕτως δέ καί εἰ τοιόσδε τις ὁ δάκτυλος εἰμί , ὁ τοιοῦτος ἔχω κατασκευή ἀεί ὁ τοιόσδε δάκτυλος . κατά δέ ὁ αὐτός τρόπος καί πῆχυς , καί κερκίς , καί ἕκαστος ὁ ἄλλος . ᾗ μέν γάρ κερκίς ἤ πῆχυς εἰμί , ἀεί ὁ αὐτός ἔχω κατασκευή · ᾗ δέ τοιόσδε τις κερκίς ἤ τοιόσδε τις πῆχυς , ὅμοιος μέν ἐν ὁ ὅμοιος , ἀνάλογος δέ ἐν ὁ ἀνόμοιος . ὅστις μέν οὖν γυμνάζω λογικός ἅμα ὁ καί φύω καλός , εὑρίσκω ῥᾴδιος ὁ τε αὐτός ἐν ἕκαστος ὁ εἰμί καί ὁ μή αὐτός . ὁ δέ μήτε εὖ φύω μήτε γυμνάζω τάχα ἄν καί οὗτος ὑπό ὁ πλῆθος ὁ ἀνατέμνω ζῷον ἐπάγω ποτέ πρός ὁ ἔͅν ἀμυδρός γοῦν ἐννοέω , ὁ μέν αὐτός , οὐ κατά συμβαίνω , οὐδέ ὡς τυγχάνω , ἀλλά κατά ὁ οἰκεῖος οὐσία ὑπάρχω ἕκαστος ὁ εἶδος , ὁ δέ οὐ αὐτός ἀπό τις συμβαίνω ὁ κατά μέρος , ὅς ἄτομος οὐσία ὀνομάζω . ὅπου γάρ ἄν ὁράω κῶλον οὐ μόνος ἐκτείνω καί κάμπτω , ἀλλά καί πρός ὁ πλάγιος περιφέρω , ἐκ ἀνάγκη ἐκεῖνος ὁ κῶλον δύο γένος μῦς εἰμί , ἄλλος μέν ἔκτασις τε καί κάμψις , ἄλλος δέ ὁ ἐπί ἑκάτερος φορά αἴτιος . προσεπισκέπτομαι οὖν , εἴτε εἷς εἰμί ὀστέον κατά ὁ κῶλον , ὡς ἐπί βραχίων , εἴτε δύο , καθά ἐπί πῆχυς τε καί κερκίς , εἷς μέν εὑρίσκω ὀστέον , ἐπί ἐκεῖνος ζητέω ὁ εὐθύς τε καί λοξός μῦς · δύο δέ εἰμί , ὡς ἐπί πῆχυς τε καί κερκίς , οἶδα μέν εὐθύς ἤδη ὁ μέν ἕτερος αὐτός ἔκτασις τε καί καμπή ἐργάζομαι ὁ κῶλον , ὁ δέ ἕτερος ἑκατέρωσε περιάγω · οἶδα δέ , ὡς καί ὁ κινέω αὐτός μῦς λοξός μέν εἰμί κατά ὁ θέσις ὁ κατά ὁ λοξός κίνησις κινέω , εὐθύς δέ ὁ ὁ εὐθύς . ἀλλά οὗτος μέν ὑπάρχω ὁ κῶλον ἅπας κοινός , ὅσος περ ἔχω ὁ αὐτός κίνησις . ὁ δέ μέγεθος ὁ μῦς καί ὁ σχῆμα καί ὁ θέσις ὅμοιος μέν ἐν ὁ ὅμοιος κατά ὁ μορφή κῶλον , ἀνόμοιος δέ ἐν ὁ ἀνόμοιος . οὕτως δέ καί κατά ὁ δάκτυλος , εἰ καί μικρός εἰμί ὁ ἀνατέμνω ζῷον , οἷος περ ὁ ἕρπω οὗτος μῦς , ἀναγκαῖος αὐτός ὁ τε κάμπτω εἰμί καί ὁ ἐκτείνω τένων ἕκαστος ὁ δάκτυλος , ὡς ἐν ἄνθρωπος . εἰ δέ καί πρός ὁ πλάγιος μέρος θεάομαι κινέω ὁ δάκτυλος , ἀνάγκη πᾶς καί ὁ κατά αὐτός κίνησις ἀνάλογος ἔχω ἐκεῖνος ὁ ζῷον ὁ ἄνθρωπος , ὥστε ὁ μέν ὡς ἐπί ὁ μικρός δάκτυλος ἕκαστος φορά ὑπό ὁ ἔξωθεν ἐπίκειμαι ὁ κῶλον τένων τε καί μῦς γίγνομαι , ὁ δέ ὡς ἐπί ὁ μέγας ὑπό ὁ ἔνδον . αὐτός δέ ὁ μέγας ὥσπερ οὖν καί ὁ μικρός , ἐπιπλεῖστον ἀπάγω ἅπας ὁ ἄλλος εὑρίσκω ἐπί ὁ τοιοῦτος ζῷον ὑπό μῦς ὅμοιος ἔχω θέσις ὁ κατά ὁ ἄνθρωπος · ὥστε σύ καί ὁ ἀνατομή αὐτός ῥᾴδιος γίγνομαι , καθά οὖν καί πολλάκις ἔμπροσθεν χειρουργέω ἀμφί αὐτός . οὗτος μέν οὖν , εἴπερ ὅλος μιμνῄσκω ὁ λέγω ἐν ὁ πρῶτος γράμμα περί χείρ , ἑτοῖμος τε μανθάνω ὁ ἄρτι λέγω ἀκούω , ἑτοῖμος τε ἐπί ὁ ζῷον εὑρίσκω .